open-index/open-wikipedia-markdown huggingface dataset:
Nižyn

**Nižyn** (, , *Nežin*) on keskikokoinen kaupunki Ukrainan pohjoisosissa Tšernihivin alueella, noin 120 kilometriä Kiovasta koilliseen. Nižyn on Nižynin piirin osa ja hallintokeskus. Vuoden 2021 väkilukuarvio oli 66&nbsp;983 asukasta (76&nbsp;625, VL 2001).

Paikkakunta mainitaan historiallisissa dokumenteissa vuodesta 1147. Kaupunkioikeudet se sai vuonna 1625. Ennen kesän 2020 alueuudistusta Nižyn oli Tšernihivin alueen ohjauksessa oleva kaupunkialue.

Nižynin rautatieasema on merkittävä solmukohta Valko-Venäjältä ja Venäjän läntisimmistä osista tulevalle rautatieliikenteelle. Kaupungissa Kiovasta Pietariin ja Moskovaan kulkevat pääradat haarautuvat. Aseman kautta kulkevat myös Kiovan ja maakuntakeskus Tšernihivin väliset junat. Satelliittikuvissa näkyy 5 kilometriä kaupungin pohjoispuolella sijaitseva (sotilas)lentoasema.


Tiedosto:Вокзал станції Ніжин.jpg|Nižynin rautatieasema.
Tiedosto:2005-08-16 Nizhyn 358.JPG|Ortodoksinen kirkko Nižynissä.
Kaupungissa toimii 1800-luvun alussa perustettu yliopisto, jossa on muun muassa 2020-luvulla perustettu fennougristiikan keskus.

## Kulttuuri
Kaupungissa toimii paikallishistoriaa esittelevä museo. Kaupungin nähtävyyksiin kuuluu myös patsas ukrainalaissyntyiselle Nikolai Gogolille ja paikallisen säilyketehtaan suolakurkkuja juhlistava patsas. Vuonna 2024 kaupunki tavoitteli muun muassa Sukukansojen ystävien ja Juminkeon järjestämässä kilpailussa suomalais-ugrilaisen kulttuuripääkaupungin arvonimeä vuodelle 2025 vastakilpailijanaan Narva Virosta.


Tiedosto:74-104-0056. Будинок житловий (1 из 1).jpg|Historiallinen museo.
Tiedosto:Пам'ятник Гоголю в Ніжині.jpg|Gogolin patsas Nižynissä.
Пам'ятник Ніжинському огірку (3).jpg|Suolakurkkutehtaan suolakurkkua juhlistava patsas.


## Lähteet

## Aiheesta muualla

* Kaupungin kirkkohistoriaa  
* Kurkkupatsas vuodesta 1927 toimineen säilyketehtaan edustalla 
* Toronton yliopiston Ukraina-tutkimuksen Encyclopedia of Ukrainen artikkeli kaupungista (encyclopediaofukraine.com)
Cristina Rey

**Cristina Rey Cerpa** (s. 2. huhtikuuta 1976 Terrassa) on espanjalainen entinen uimari. Hän edusti seuratasolla Club Náutico Terrassaa. Rey kilpaili Barcelonan olympialaisissa 1992, joissa hän oli 16-vuotiaana 200 metrin selkäuinnissa 34:s.

## Lähteet

* Reyn profiili sports-reference.com -sivustolla
Franz Koschina

**Franz Koschina** (s. 2. huhtikuuta 1939 Zistersdorf) on itävaltalainen entinen nyrkkeilijä. Hän kilpaili alle 67-kiloisten sarjassa Rooman olympialaisissa 1960, joissa hän putosi toisella kierroksella. Koschina voitti samassa painoluokassa maansa mestaruuden vuosina 1963 ja 1964. 

## Lähteet

* Koschinan profiili sports-reference.com -sivustolla
Kosmos 300

**Kosmos 300** () oli Neuvostoliiton Luna-kuuohjelmaan kuulunut epäonnistunut kuuluotain, joka lähetettiin matkaan 23. syyskuuta 1969 Baikonurin avaruuskeskuksesta. Kosmos 300 oli edeltävän Luna 15 -luotaimen kaltainen Luna Ye-8-5 -tyypin kuuluotain, jonka oli tarkoitus tehdä pehmeä laskeutuminen Kuun pinnalle, kerätä näyte Kuun pinnalta ja palata takaisin Maahan. Kantoraketin ylimmän Blok-D-vaiheen vika jätti luotaimen kuitenkin matalalle maata kiertävälle radalle, josta ilmakehän kitka pudotti sen neljä päivää myöhemmin. Epäonnistumisen salaamiseksi luotaimelle annettiin Kosmos-sarjan satelliittitunnus eikä sen todellista tehtävää myönnetty julkisesti.

## Luotain

Kosmos 300 oli Luna Ye-8-5-tyypin näytteenhakijaluotain, ja luotaimen sarjanumero oli 403. Luotaimen kokonaismassa oli noin 5&nbsp;600 kg, siinä oli noin neljä metriä halkaisijaltaan oleva tukirakenne, johon oli kiinnitetty laskeutumistukijalat, neljä pallomaista polttoainesäiliötä ja rakettimoottorit. Näytteiden ottoa varten luotaimessa oli robottikäsivarsi ja stereokamerajärjestelmä. Lisäksi mukana oli säteilymittari. Pallomainen paluuvaihe näytteiden maahan kuljettamiseen oli ylimpänä.

Kosmos 300 oli kolmas Luna-ohjelman näytteenhakijaluotain. Ensimmäinen luotaimen laukaisu oli epäonnistunut kesäkuussa 1969, ja se ei ollut päässyt edes kiertoradalle asti. Luna 15 oli murskaantunut Kuun pintaan tunteja ennen Yhdysvaltojen Apollo 11 -kuulennon lähtöä paluumatkalle Kuusta kohti maata.

## Laukaisu

Kosmos 300 laukaistiin Baikonurin avaruuskeskuksesta Proton 8K82K -raketin ja Blok-D-kiihdytysvaiheen yhdistelmällä 23. syyskuuta 1969. Proton-raketti toimi ongelmitta ja lähtö sujui mallikkaasti aina Blok-D-vaiheen ensimmäiseen polttoon. Luotain asettui maan kiertoradalle odottamaan Blok-D-vaiheen toista polttoa, joka olisi saanut luotaimen Kuuhun vievälle radalle. Ensimmäisen polton jälkeen raketin nestemäisen hapen venttiili jumittui kuitenkin auki, minkä seurauksena happi vuosi avaruuteen. Luotain jäi kiihdytysvaiheen kanssa matalle maata kiertävälle radalle, jonka apogeum oli 189 km korkeudella ja perigeum 184 km korkeudella. Ilmakehän kitka pudotti luotaimen neljä päivää myöhemmin.

## Lähteet
Lorna Frampton

**Lorna Frampton** (2. huhtikuuta 1920 &ndash; 23. helmikuuta 2009 Epsom) oli brittiläinen uimari.

Frampton voitti vuonna 1936 maansa olympiakarsinnat ja pääsi joukkueeseen kuudentoista vuoden ikäisenä. Hän sijoittui olympiakisoissa kuudenneksi 100 metrin selkäuinnissa ja oli seuraavana vuonna nopein maansa amatöörien mestaruuskisoissa 150 jaardin selkäuinnissa. Frampton oli voittamassa kultaa 3 × 110 jaardin sekauintiviestissä brittiläisen imperiumin kisoissa 1938, mutta toisen maailmansodan puhkeaminen lopetti hänen uransa.

Frampton työskenteli kilpailu-uransa aikana pankkivirkailijana ja toimi 1950-luvulla Watford Swimming Clubissa valmentajana. 

## Lähteet

* Framptonin profiili sports-reference.com -sivustolla
Anton Pain Ratu

**Anton Pain Ratu** (2. tammikuuta 1929 – 6. tammikuuta 2024) oli indonesialainen roomalaiskatolinen piispa. Hänet vihittiin Jumalan Sanan seuran papiksi 17. elokuuta 1958 ja nimitettiin Atambuan hiippakunnan vihkipiispaksi sekä Zaban titulaaripiispaksi 2. huhtikuuta 1982. Piispaksi vihkiminen seurasi 21. syyskuuta. Pääkonsekraattorina toimi Theodorus van den Tillaart, jota avustivat Francis Xavier Sudartanta Hadisumarta, Donatus Djagom ja Gregorius Manteiro.

Ratu sai 3. helmikuuta 1984 nimityksen Atambuan piispaksi, jona hän toimi, kunnes jäi eläkkeelle 2. kesäkuuta 2007.

## Lähteet
Dominikus Saku

**Dominikus Saku** (s. 3. huhtikuuta 1960) on indonesialainen roomalaiskatolinen piispa. Hänet vihittiin papiksi Atambuan hiippakuntaan 29. syyskuuta 1992 ja nimitettiin sen piispaksi 2. kesäkuuta 2007. Piispaksi vihkiminen seurasi 21. syyskuuta. Pääkonsekraattorina toimi Anton Pain Ratu, jota avustivat Peter Turang ja Girulfus Kherubim Pareira.

## Lähteet
Käy yrttitarhasta polku

**Käy yrttitarhasta polku** on ruotsalaisen Carl Gotthard Lianderin kirjoittama Jeesuksen kärsimystä kuvaileva virsi.

Virsi on Suomen evankelis-luterilaisen kirkon virsikirjan virsi numero 77 ja yksi lauletuimmista kiirastorstain ja pitkäperjantain virsistä. Virren on säveltänyt ja sanoittanut ruotsalainen Carl Gotthard Liander (1847–1916). Virren ruotsinkielinen teksti alkaa sanoin "Från örtagården leder"; alkuperäisten alkusanojen (1889) mukaan: "Det går från örtagården". Virsi lauletaan usein Suomen evankelis-luterilaisessa kirkossa kiirastorstain messun päätteeksi. 

Laulu on Ruotsin kirkon suomenkielisessä virsikirjassa numerolla 715. Sen suomen- ja ruotsinkieliset tekstit ovat samassa muodossa kuin Suomen evankelis-luterilaisen kirkon virsikirjoissa. Se on myös ''Hengellisessä laulukirjassa'' laulu 91 sekä ''Seurakunta laulaa'' -kirjassa laulu 149. Suomen kirkon ruotsinkielisessä virsikirjassa se on virsi 77.  Ruotsissa laulu esiintyy vain muutamassa herätysliikkeen laulukirjassa.

Laulu julkaistiin alun perin ruotsalaisen herätysliikkeen Evankelisen Isänmaansäätiön, Evangeliska Fosterlandsstiftelsenin (EFS) laulukirjassa *Sionstoner* vuonna 1889. Virren suomensi Martti Ruuth vuonna 1903, virsikirjaan se hyväksyttiin vuonna 1986. Suomeksi virren ovat levyttäneet muun muassa Samuli Edelmann, Viktor Klimenko ja Kalevi Korpi. Muun muassa viimeisen säkeistön teksti on vanhemman käännöksen muodossa: "Niin opit uuden laulun / sen uuden armahan, / mit' taivaan joukot laulaa / siell' eessä Karitsan. / Hän täytti kaikki eestämme, / mutta tuskien tie ol' se."

## Lähteet
* 
* 

### Viitteet

## Aiheesta muualla
Peter Turang

**Peter Turang** (23. helmikuuta 1947 – 4. huhtikuuta 2025) oli indonesialainen roomalaiskatolinen arkkipiispa. Hänet vihittiin papiksi 18. joulukuuta 1974 ja nimitettiin Kupangin koadjuuttoriarkkipiispaksi 21. huhtikuuta 1997. Piispaksi vihkiminen seurasi 27. heinäkuuta. Pääkonsekraattorina toimi Julius Riyadi Darmaatmadja, jota avustivat Pietro Sambi ja Gregorius Manteiro.

10. lokakuuta 1997 Turangista tuli Kupangin arkkipiispa. Hän jäi eläkkeelle vuonna 2024.

## Lähteet
Michael Kurt

**Michael Kurt** (s. 2. huhtikuuta 1980 Wiedlisbach) on sveitsiläinen koskimeloja. Hän edustaa seuratasolla Solothurner Kajakfahreria.

Kurt sai EM-kisoista 2000 pronssia kajakkiyksikköjen joukkuekilpailusta ja oli voittamassa lajin maailmanmestaruutta kesällä 2003. Hän sijoittui Ateenan olympialaisissa 2004 kajakkiyksiköissä 20:nneksi oltuaan aiemmin karsintakierroksen paras, mutta sai kyseisellä kaudella joukkuekilpailusta Euroopan-mestaruuden Skopjessa pidetyistä kisoista. Vuonna 2008 Kurt oli joukkuekilpailussa toistamiseen EM-kisojen pronssilla ja osallistui olympialaisiin, joissa hän putosi karsinnassa. Lontoon olympialaisissa 2012 hän sijoittui 13:nneksi. Hän voitti kajakkiyksikön henkilökohtaisen Euroopan-mestaruuden Krakovassa 2013.

## Lähteet
Hubertus Leteng

**Hubertus Leteng** (1. tammikuuta 1959 – 31. heinäkuuta 2022) oli indonesialainen roomalaiskatolinen piispa. Hänet vihittiin papiksi Rutengin hiippakuntaan 29. heinäkuuta 1988 ja nimitettiin sen piispaksi 7. marraskuuta 2009. Piispaksi vihkiminen seurasi 14. huhtikuuta 2010. Pääkonsekraattorina toimi Girulfus Kherubim Pareira, jota avustivat Vincentius Sensi Potokota ja Datus Hilarion Lega.

Hubertus Leteng erosi virastaan 58-vuotiaana vuonna 2017, kun hänen väitettiin kavaltaneen yli 120&nbsp;000 dollaria kirkon varoja ja pitäneen rakastajatarta. Piispa kiisti syytteet, mutta luopui virastaan perustelematta erosyytään. Vatikaani avasi tutkinnan piispan toiminnasta melkein 70 papin erottua tehtävistään vastalauseena piispan toiminnalle. Vatikaani nimesi tutkinnanjohtajaksi piispa Antonius Subianto Bunjaminin, jonka mukaan Leteng erosi vapaaehtoisesti kaikkien edun mukaisesti. Kirkollisten lähteiden mukaan entinen piispa joutui palauttamaan kavaltamansa rahat ja lopettamaan suhteensa rakastajattareensa.

## Lähteet
Mika Manninen

**Mika Manninen** (s. 18. kesäkuuta 1971 Tampere) on suomalainen entinen jääkiekkomaalivahti. Hän torjui yhteensä 75 runkosarja- ja viisi playoff-ottelua SM-liigassa, Tampereen Ilveksen paidassa. Uransa lopulla Manninen pelasi myös Saksassa ja Ruotsissa.

## Ura
Manninen sai ensimmäisen kerran pelituntumaa miesten peleistä jo 17-vuotiaana Ikurin Viren II-divisioonajoukkueesta kaudella 1989–1990. Kaudeksi 1990–1991 hän siirtyi Tampereen Ilvekseen, joille Manninen torjui kauden päätteeksi A-nuorten Suomenmestaruuden. Kaudella 1991–1992 Manninen debytoi SM-liigassa pelaten kaksi runkosarjaottelua. Hän torjui Ilveksen A-nuorille SM-hopeaa.

Kaudella 1992–1993 Manninen torjui 10 runkosarjaottelussa, mutta nousi pudotuspeleihin Ilveksen vastuunkantajaksi, kun Jukka Tammi loukkaantui. Hän torjui neljässä puolivälieräottelussa, jotka joukkue hävisi TPS:lle otteluvoitoin 3-1. Manninen jatkoi Ilveksen kakkosmaalivahtina Tammen parina vielä kaksi seuraavaa kautta. Kauden 1995–1996 hän aloitti joukkueen ykkösmaalivahtina, kun Tammi siirtyi TuToon. A-nuorissa edelliskauden pelannut Vesa Toskala nousi kuitenkin Mannisen ohi Ilveksen ykkösmaalivahdiksi. Manninen jätti joukkueen ja siirtyi loppukaudeksi Saksan DEL-liigassa pelanneeseen Kaufbeurer Adleriin.

Uransa viimeisen kauden 1996–1997 Manninen pelasi Ruotsissa Ruotsin I-divisioonajoukkue Rögle BK:n ja Elitserien-joukkue HV71:n riveissä. Jälkimmäisenä mainitussa joukkueessa hän toimi Boo Ahlin kakkosmaalivahtina.

## Aiheesta muualla
Kiekkouran jälkeen Manninen on toiminut verkostomarkkinoinnin parissa ja viimeksi Finlandia Group -nimisen rahastosijoitusyhtiön hallituksen puheenjohtajana.

## Lähteet
*
*
*

### Viitteet
Pihla (tuotemerkki)

**Pihla** on suomalainen ikkuna- ja ovivalmistaja, jonka omistaa Pihla Group Oy. Aiemmin se oli itsenäinen yritys nimellä **Pihlavan Ikkuna Oy**. Pihla Group on osa pohjoismaista ikkuna- ja ovikonserni Inwidoa. Pihla valmistaa puualumiini-ikkunoita, terassi- ja parvekeovia sekä ulko-ovia. 

Pihlavan Ikkuna Oy perustettiin 1991 ja siitä tuli 2000-luvun alussa yksi Suomen suurimmista ikkunavalmistajista. Tunnustuksena hyvästä työpaikasta yritys sai vuonna 2005 Hyvän Työnantajan Palkinnon. Vuonna 2014 liikevaihto oli 69,9 miljoonaa euroa ja yritys työllisti suoraan 296 henkeä. 

Pihlan historia alkoi vuonna 1976, jolloin Raimo Pihlava perusti kotikuntaansa Ruoveden rakennuspuusepät -yhtiön. Tuotannossa oli alusta alkaen erilaisia rakentamiseen liittyviä tuotteita, kuten ikkunanpuitteita ja karmeja, ovia ja portaita. Yrityksen nimi muuttui Pihlavan Puuksi vuonna 1980 ja runsas vuosikymmen myöhemmin Pihlavan Ikkunaksi.

Vuodesta 2005 Pihla Group on ollut osa Inwido AB:ta, joka on Euroopan suurin ikkuna- ja ovivalmistaja. Inwidon liiketoimintakonseptina on kehittää ja myydä markkinoiden parhaita räätälöityjä ikkuna- ja oviratkaisuja. Keskittyen kuluttajavetoisiin markkinoihin Inwido luo pitkän ajan kestävää kasvua sekä orgaanisesti että yritysostojen kautta.

Inwido koostuu 29 liiketoimintayksiköstä ja työllistää noin 4600 työntekijää 11 eri maassa. Vuonna 2021 Inwidon liikevaihto oli 770 miljoonaa euroa ja liikevoitto 11,7 prosenttia. Inwido on ollut listattuna Tukholman pörssiin vuodesta 2014.

## Lähteet
Teijon kartano

**Teijon kartano** on vuonna 1770 valmistunut ruukinkartano Salon kaupungin Perniössä Varsinais-Suomessa.

Turun ja Porin läänin maaherra Lorenz Creutz nuorempi sai Ruotsin kuninkaalta luvan perustaa alueella rautaruukin vuonna 1686. Kartanon nykyinen päärakennus rakennettiin vuorineuvos Johan Jakob Kijkin aikana. 

Kartanon tärkeimmät rakennukset on piirtänyt Christian Friedrich Schröder, joka suunnitteli myös Fagervikin kartanon. Kartanomiljöö on hyvin säännöllinen pitkine käytävineen ja ranskalaisine puutarhoineen. Rokokoo-tyyliä edustavan päärakennuksen tunnusomainen piirre on kahteen kertaan katkaistu mansardikatto.

Teijon ruukinkartanon ympärille syntyi kokonainen yhdyskunta, Teijon kylä. Vuonna 1830 sinne rakennettiin erikoinen pagodityylinen Teijon kirkko.

Teijon kartano on yksityisomistuksessa.

## Lähteet
Hindustan Times

**Hindustan Times** on englanninkielinen päivittäin julkaistava sanomalehti Intiassa. Se perustettiin vuonna 1924 ja sen juuret ovat Intian itsenäisyysliikkeessä. *Hindustan Times* kuuluu Intian johtaviin sanomalehtiin.

## Lähteet

## Aiheesta muualla
Vincentius Sensi Potokota

**Vincentius Sensi Potokota** (11. heinäkuuta 1951 – 19. marraskuuta 2023 Jakarta) oli indonesialainen roomalaiskatolinen arkkipiispa. Hänet vihittiin papiksi 11. toukokuuta 1980 ja nimitettiin Maumeren hiippakunnan piispaksi 14. joulukuuta 2005. Piispaksi vihkiminen seurasi 23. huhtikuuta 2006. Pääkonsekraattorina toimi Julius Riyadi Darmaatmadja, jota avustivat Girulfus Kherubim Pareira ja Hilarius Moa Nurak.

14. huhtikuuta 2007 Sensi Potokota sai nimityksen Enden arkkipiispaksi, joksi hänet asetettiin 7. kesäkuuta.

## Lähteet
Salaattipiikkiputki

**Salaattipiikkiputki** eli **culantro** (*Eryngium foetidum*) on trooppinen monivuotinen kasvi sarjakukkaisten heimosta. Luonnostaan sitä esiintyy Meksikossa ja Etelä-Amerikassa, mutta sitä viljellään yleisesti muuallakin.

## Käyttö
Salaattipiikkiputkea käytetään paljon mausteena ja marinadeissa Länsi-Intiassa. Sitä käytetään myös Kambodžassa, Thaimaassa, Intiassa, Vietnamissa ja muissa Aasian osissa, ja sillä on laajalti käyttöä kulinaarisena yrttinä. Laji säilyttää värinsä ja makunsa hyvin kuivattaessakin. Toisinaan sitä käytetään korianterin sijasta, mutta sen maku on paljon vahvempi. Ne eivät ole keskenään sukua. 

Lääkinnässä käytetään kasvin lehtiä ja juurta teejuomana herättämään ruokahalua, edistämään ruoansulatusta, koliikin hoidossa, mahavaivojen lievittämiseksi, ilmavaivojen hoitamisessa ja afrodisiakumina.

## Lähteet

## Aiheesta muualla
* Korianteri: Meksikolainen korianteri , Raholan ruokasanasto
* Mexican Coriander (''Eryngium foetidum'' L.) page Information on the various common names of "Long Coriander" & cultivation tips. 
* ITIS: Eryngium foetidum 
* United States Department of Agriculture (USDA): Eryngium foetidum 
* Flora of China: Eryngium foetidum 
* Dr. Duke's Phytochemical and Ethnobotanical Databases: Eryngium foetidum  
* Gernot Katzer's Spice Pages: Long Coriander (''Eryngium foetidum'')
Michael Fassbender

**Michael Fassbender** (s. 2. huhtikuuta 1977 Heidelberg, Baden-Württemberg) on saksalais-irlantilainen näyttelijä. Hänet tunnetaan muun muassa rooleistaan elokuvissa *[[Kunniattomat paskiaiset]]* (2009), *[[Prometheus (elokuva)|Prometheus]]* (2012), *[[12 Years a Slave]]* (2013) ja *[[Steve Jobs (vuoden 2015 elokuva)|Steve Jobs]]* (2015), josta hän sai Oscar-ehdokkuuden parhaasta miespääosasta. Lisäksi hän on näytellyt *[[X-Men (elokuvasarja)|X-Men]]*-elokuvasarjassa Magnetoa vuodesta 2011 lähtien.

Fassbender aloitti kilpailemisen autourheilussa vuonna 2017.

## Yksityiselämä
Fassbender syntyi Heidelbergissä silloisessa Länsi-Saksassa. Hänen äitinsä on pohjoisirlantilainen ja isänsä saksalainen. Fassbenderin ollessa kaksivuotias perhe muutti Irlantiin, jossa he pitivät arvostettua ravintolaa. 19-vuotiaana Fassbender muutti opiskelemaan Lontooseen. 

Fassbender on naimisissa ruotsalaisen näyttelijän Alicia Vikanderin kanssa.

## Ura
Fassbender aloitti uransa teatterissa vuonna 1994. Vuonna 2001 hän teki televisiodebyyttinsä sarjassa *[[Taistelutoverit]]*. Hänen ensimmäinen elokuvaroolinsa oli vuonna 2007 fantasiaelokuvassa *[[300 (elokuva)|300]]*. Hän on näytellyt muun muassa elokuvissa *[[Hunger (vuoden 2008 elokuva)|Hunger]]* (2008), *[[Fish Tank]]* (2009), *[[Kunniattomat paskiaiset]]* (2009), *[[X-Men: First Class]]* (2011), *[[Shame (vuoden 2011 elokuva)|Shame]]* (2011), *[[Prometheus (elokuva)|Prometheus]]* (2012),  *[[12 Years a Slave]]* (2013) ja *[[Tappaja (vuoden 2023 elokuva)|Tappaja]]* (2023).

## Kilpa-autoilu-ura

Fassbender on ilmaissut kiinnostuksensa moottoriurheiluun nuoruudestaan ​​lähtien ja sanoi vuonna 2020: "Jo ennen kuin aloin näyttelemään, minulla oli suuri unelma lähteä kilpailemaan." 

Hänen uransa alkoi Ferrari Challenge -luokassa vuonna 2017. Seuraavana vuonna hän ajoi Pohjois-Amerikan Ferrari Challenge -sarjaa. Vuonna 2019 Fassbender siirtyi Porscheihin ajaen Saksan Porsche Carrera Cup -sarjassa. Vuosina 2020-2023 Fassbender ajoi European Le Mans Series -sarjaa. Fassbender on ajanut vierasautolla Porsche Supercup -sarjassa. Hän on osallistunut myös Le Mansin 24 tunnin ajoon vuonna 2022 ja 2023.

## Filmografia

## Lähteet

## Kirjallisuutta
* 

## Aiheesta muualla

* 
* The Actors Compendium
Panamahattu

**Panamahattu** on panamapalmun (*Carludovica palmata*) lehtiliuskoista punottu lierihattu. Nimestään huolimatta panamahattu on kotoisin Ecuadorista, joka on myös sen tärkein valmistusmaa. Panamahattu tuli kuitenkin tunnetuksi maailmalla Panaman kautta: joko Panaman kanavan rakennustöiden yhteydessä tai hatun kauppareitin välisataman nimestä.

Panamahattu on kevyt ja ilmava kesäpäähine, joka on tuttu näky muun muassa Wimbledonin tennisturnauksen katsomoissa. Se soveltuu erityisen hyvin vaalean puvun kanssa käytettäväksi. Panamahattu on myös kätevä matkahattu, sillä sen voi kääriä rullalle. Tropiikissa panamahattu on säilyttänyt käytännöllisyytensä vuoksi suosionsa arkipäähineenäkin.

Aidon hyvälaatuisen ecuadorilaisen panamahatun valmistaminen voi kestää yhdestä neljään kuukautta.

## Lähteet

## Aiheesta muualla

* Ville Raivio: Panama-hattu oli hellekesän voittaja. Taloussanomat 3.8.2014.
Germán Trajano Pavón Puente

**Germán Trajano Pavón Puente** (28. lokakuuta 1936 Quito – 22. helmikuuta 2025) oli ecuadorilainen roomalaiskatolinen piispa. Hänet vihittiin papiksi 29. kesäkuuta 1960 ja nimitettiin Tulcánin hiippakunnan piispaksi 28. tammikuuta 1989. Piispaksi vihkiminen seurasi 25. helmikuuta 1989. Pääkonsekraattorina toimi Antonio José González Zumárraga, jota avustivat Luigi Conti ja Bernardino Carlos Guillermo Honorato Echeverría Ruiz.

19. huhtikuuta 2001 Pavón Puente sai nimityksen Ambaton piispaksi. Hän jäi eläkkeelle tammikuussa 2015.

## Lähteet
Monumento a los Lanceros

**Monumento a los Lanceros** tai **Vargas Swamp Lancers** on muistomerkki 1819 vuonna käydyn Vargas Swampin taistelun muistoksi. Veistos valmistui vuonna 1970. Massiivisen veistoksen on suunnitellut ja veistänyt Rodrigo Arenas. Muistomerkki sijaitsee Boyacán departementissa lähellä Paipan kylää Kolumbiassa. Veistos koostuu 14 pronssisesta keihäsmiehestä ja massiivisesta betonisesta keihään kärjestä. Muistomerkki on 33 metriä korkea.
Lars G. Thelestam

**Lars G. Thelestam** (4. heinäkuuta 1939 Helsinki) on suomenruotsalainen teatteri- ja elokuvaohjaaja. Thelestam on ohjannut kolme pitkää elokuvaa sekä televisiosarjoja ja televisioelokuvia sekä Suomessa että Ruotsissa.

Yleisradion televisio- ja radio-ohjaajakoulutuksen saanut Thelestam opiskeli elokuva-alaa Tukholman elokuvakoulussa vuosina 1966–1968. Ruotsissa valmistui myös esikoisohjaus *[[Gangsterfilmen]]* (1974), joka oli mukana Berliinin elokuvajuhlien parhaan elokuvan kilpailusarjassa (Kultainen karhu) ja joka palkittiin parhaan ulkomaalaisen elokuvan Jussilla. Thelestamin ainoa Suomessa ohjattu elokuva on Mauri Sariolan Susikoski-poliisiromaaniin perustuva *[[Tuntematon ystävä]]* (1978).

Myös teatteria Thelestam on tehnyt niin Suomessa kuin Ruotsissakin – Suomessa muun muassa Svenska Teaternissa, Suomen Kansallisteatterissa ja viimeisimpänä Tornionlaakson Teatterissa.

## Lähteet
Marco Pérez Caicedo

**Marco Pérez Caicedo** (s. 14. heinäkuuta 1967) on ecuadorilainen roomalaiskatolinen piispa. Hänet vihki papiksi Guayaquilin arkkihiippakuntaan Juan Ignacio Larrea Holguín 19. maaliskuuta 1992. Hänet nimitettiin sen vihkipiispaksi ja Traiectum ad Mosamin titulaaripiispaksi 10. kesäkuuta 2006. Piispaksi vihkiminen seurasi 22. heinäkuuta. Pääkonsekraattorina toimi Antonio Arregui Yarza, jota avustivat Giacomo Guido Ottonello ja Raúl Eduardo Vela Chiriboga.

Pérez Caicedo sai 10. helmikuuta 2012 nimityksen Babahoyon piispaksi.

## Lähteet
Luis Alberto Luna Tobar

**Luis Alberto Luna Tobar** OCD (15. joulukuuta 1923 Quito – 7. helmikuuta 2017 Quito) oli ecuadorilainen roomalaiskatolinen arkkipiispa. 

Hänet vihittiin papiksi 23. kesäkuuta 1946 ja nimitettiin Quiton arkkihiippakunnan vihkipiispaksi sekä Mullin titulaaripiispaksi 17. elokuuta 1977. Piispaksi vihkiminen seurasi 18. syyskuuta. Pääkonsekraattorina toimi Pablo Muñoz Vega, jota avustivat Antonio José González Zumárraga ja José Gabriel Diaz Cueva.

Luna Tobar sai 7. maaliskuuta 1981 nimityksen Cuencan arkkipiispaksi, jona hän toimi, kunnes jäi eläkkeelle 15. helmikuuta 2000.

## Lähteet
Datus Hilarion Lega

**Datus Hilarion Lega** (s. 21. lokakuuta 1956 Kupang) on indonesialainen roomalaiskatolinen piispa. Hänet vihittiin papiksi Rutengin hiippakuntaan 15. kesäkuuta 1984 ja nimitettiin Manokwari-Sorongin hiippakunnan piispaksi 30. kesäkuuta 2003. Piispaksi vihkiminen seurasi 7. syyskuuta. Pääkonsekraattorina toimi Francis Xavier Sudartanta Hadisumarta, jota avustivat Julius Riyadi Darmaatmadja ja Jacobus Duivenvoorde.

## Lähteet
Vicente Rodrigo Cisneros Durán

**Vicente Rodrigo Cisneros Durán** (23. helmikuuta 1934 – 29. joulukuuta 2017) oli ecuadorilainen roomalaiskatolinen arkkipiispa. Hänet vihittiin papiksi 17. heinäkuuta 1957 ja nimitettiin Guayaquilin arkkihiippakunnan vihkipiispaksi sekä Tigisi in Mauretanian titulaaripiispaksi 1. joulukuuta 1967. Piispaksi vihkiminen seurasi 7. tammikuuta 1968. Pääkonsekraattorina toimi Bernardino Carlos Guillermo Honorato Echeverría Ruiz, jota avustivat Pablo Muñoz Vega ja Manuel de Jesús Serrano Abad.

Cisneros Durán sai 4. heinäkuuta 1969 nimityksen Ambaton piispaksi ja 15. helmikuuta 2000 Cuencan arkkipiispaksi. Hän jäi eläkkeelle 20. huhtikuuta 2009.

## Lähteet
Hilarius Moa Nurak

**Hilarius Moa Nurak** (21. helmikuuta 1943 Waekabubak – 29. huhtikuuta 2016 Singapore) oli indonesialainen roomalaiskatolinen piispa. Hänet vihittiin Jumalan Sanan seuran papiksi 2. elokuuta 1972 ja nimitettiin Pangkal-Pinangin hiippakunnan piispaksi 30. maaliskuuta 1987. Piispaksi vihkiminen seurasi 2. elokuuta. Pääkonsekraattorina toimi Darius Nggawa, jota avustivat Alfred Gonti Pius Datubara ja Joseph Hubertus Soudant.

## Lähteet
Joseph Duffy

**Joseph Duffy** (s. 3. helmikuuta 1934 Dublin) on irlantilainen roomalaiskatolinen piispa. Hänet vihittiin papiksi 22. kesäkuuta 1958 ja nimitettiin Clogherin hiippakunnan piispaksi 7. heinäkuuta 1979. Piispaksi vihkiminen seurasi 2. syyskuuta. Pääkonsekraattorina toimi Tomás Ó Fiaich, jota avustivat Gaetano Alibrandi ja Patrick Mulligan.

Duffy jäi eläkkeelle 6. toukokuuta 2010.

## Lähteet
Hirvensalon Heitto

**Hirvensalon Heitto** on Hirvensalossa toimiva urheiluseura. Seura on perustettu vuonna 1926 jatkamaan aiemmin paikallisen työväenyhdistyksen alaisena toimineen Sorron Veikkojen toimintaa. Työväen Urheiluliiton jäseneksi se hyväksyttiin vuotta myöhemmin. Alkuperäisinä lajeina seuralla olivat voimistelu, yleisurheilu, hiihto ja nyrkkeily.

Seura lakkautettiin vuonna 1931 kommunistisena järjestönä. Ajatus omasta seurasta jäi kuitenkin edelleen itämään ja seura perustettiinkin uudelleen loppuvuodesta 1944. Seuraavana vuonna toimintansa aloittivat urheilujaoston alaisuudessa jalkapallo, yleisurheilu, hiihto ja nyrkkeily. 1970-luvulta lähtien seuran päälajeina olivat jalkapallo ja suunnistus. Nykyisin seura on paljolti keskittynyt kuntoliikunnan järjestämiseen, mutta sen riveissä voi silti harrastaa kilpailumielessä tanssia ja voimistelua, suunnistusta sekä salibandya.

## Lähteet
Amorin Apulainen

**Amorin Apulainen** () on vuoden 2003 yhdysvaltalainen televisiosarja, jonka ovat tuottaneet Jeff Rake ja Darren Star. Sarjan on tuottanut Twentieth Century Fox. Yhdysvalloissa sarjaa esitti NBC, Australiassa Network Seven, Arena ja FOX8. Britanniassa sarjaa esitettiin Livingillä, Channel 4:llä ja E4:llä. Sarjasta kuvattiin 18 jaksoa, mutta Yhdysvalloissa esitettiin vain 11 jaksoa. Koko sarja esitettiin Ranskassa, Britanniassa ja Kanadassa.

## Henkilöt

* Kate Fox (Alicia Silverstone)
* Jerry Fox (Ryan O'Neal)
* Nick Paine (James Roday)
* Claire (Jodi Long)
* Victoria Carlson (Lake Bell) 
* Michael Mendelson (David Conrad)
* Adam Logan (Nathan Fillion)
* Lauren Logan (Dina Meyer)
* Serena Lockner (Charisma Carpenter)

## Luettelo jaksoista
### 1. tuotantokausi: 2003

## Näytetty muissa maissa
* Alankomaat – Veronica
* Australia – FOX8, Arena
* Belgia – VTM, Kanaal 2
* Brasilia – FOX
* Brunei – Star World
* Espanja – Antena neox
* Etelä-Afrikka – SABC 3
* Filippiinit – Studio 23
* Hongkong – Star World, TVB Pearl
* Intia – Star World
* Iso-Britannia – Living, Channel 4 ja E4
* Italia – Canale 5
* Itävalta – ORF1
* Kreikka – ANT1
* Kroatia – HRT
* Malesia – Star World
* Meksiko – Fox Latin America
* Norja – ZTV, TV3
* Pakistan – Star World
* Portugali – Fox Life
* Romania – B1 TV
* Serbia – RTS
* Slovenia – Kanal A
* Ruotsi – TV4
* Saksa – Super RTL
* Suomi – MTV3
* Sveitsi – TSR 1, TSI 1
* Thaimaa – True Series
* Turkki – CNBC-e
* Uusi-Seelanti – TV2
* Viro – TV3

## Aiheesta muualla
*
Jalkapallon suomenmestaruuskilpailut 1922

**Jalkapallon SM-kilpailu 1922** järjestettiin neljättätoista kertaa Suomen historiassa. Suomen jalkapallomestaruuden voitti Helsingin Palloseura.

Kaikkiaan 19 joukkuetta oli ilmoittautunut mukaan kilpailuun. Turusta IFK, Urheiluliitto ja Riento, Viipurista VBJS, Reipas ja Viipurin Venäläinen Yhdistys, Vaasasta Vasama, IFK ja Vasa IS, Helsingistä HPS, IFK, KIF ja HJK. Lisäksi mukana olivat Tampereen Palloilijat, Gamlakarleby IF, Pietarsaaren Drott, Oulun Partiolais-Palloilijat, Lappeenrannan Luistinseura ja Kotkan Into. Osanottajalistaan tuli kilpailun kuluessa joitakin muutoksia.

## Alkuerät

## Puolivälierät

## Välierä

## Loppuottelu

## Suomen mestarit

Saldo koko kaudelta

## Suomen mestarit
HPS:n joukkue: Harald Belewicz; Niilo Koskinen - Sven Lydman; Alexander Karjagin - Hugo Mantila - Lauri Virta; Yrjö Tornivuori - Vilho Hirvonen - Bruno Mantila - Arvi Katajavuori - Aarne Linna.

## Lähteet

## Aiheesta muualla
* Suomen pääsarjatason sarjataulukot RSSSF:n sivuilla
* Suomen Urheilulehti 1. elokuuta 1922
* Suomen Urheilulehti 14. marraskuuta 1922
*
Kuuman kaakaon ilmiö

**Kuuman kaakaon ilmiö** on ilmiö, jossa kuumaan nesteeseen lisätty liukeneva pulveri muuttaa astian kopauttamisesta kuultavan äänen taajuutta. Ilmiö havaitaan tyypillisesti valmistettaessa kuumaa kaakaojuomaa tai pikakahvia. 

Ilmiö voidaan selittää nesteen kuplatiheyden vaikutuksella nesteen äänen nopeuteen. Astiasta kuultavan äänen taajuus on seisova aalto, jonka aallonpituus on neljäsosa astian pohjan ja nesteen pinnan välimatkasta.

Kun nestettä sekoitetaan, kaasukuplat alentavat äänen nopeutta nesteessä laskien taajuutta. Kun kuplat vähenevät, palautuu taajuus takaisin ennalleen.

Ilmiö dokumentoitiin ensimmäisen kerran vuonna 1982.

## Lähteet

## Aiheesta muualla
*Sound of a Cup With and Without Instant Coffee: A Foam-Filled Acoustics Demonstration ,  Andrew Morrison ja Thomas D. Rossing, 143rd ASA Meeting, Pittsburgh. (Internet Archivessa)
Pryluky

**Pryluky** () on keskikokoinen kaupunki Ukrainan pohjoisosissa Tšernihivin alueella, runsas 130 kilometriä Kiovasta itään. Hallinnollisesti Pryluky on suoraan Tšernihivin alueen ohjauksessa oleva kaupunkialue. Vuoden 2001 väestönlaskennan aikaan kaupungissa asui 64&nbsp;861 henkeä. Kaupunki toimii myös ympäröivän, 38&nbsp;800 asukkaan Prylukyn piirin hallintokeskuksena.

## Historiaa
Paikkakunta mainitaan jo Kiovan Rusin aikana vuonna 1092 suojavarustuksena. Vuodesta 1362 se kuului Liettuan suuriruhtinaskunnan alaisuuteen ja  vuodesta 1569 Puolan alaisuuteen. Kaupunkioikeudet se sai 1783. Maatalous ja tupakkateollisuus olivat paikkakunnan pääelinkeinoja ennen laajempaa Neuvostoliiton ajan teollistumiskehitystä 1930-luvulta lähtien. Sittemmin se kehittyi teollisuus- ja rautatiekaupunkina. Kaupungissa on koneenrakennusta, kemian ja petrokemian teollisuutta, rakennusmateriaalituotantoa ja puunkäsittelyyn, tekstiilituotantoon ja ruuanvalmistukseen sekä tupakkaan keskittynyttä teollisuutta.

Kaupungin nähtävyyksiin kuuluu useita barokkityylisuuntaan luettuja kirkkoja ja muita rakennuksia 1700- ja 1800-luvuilta.

## Liikenneyhteydet
Pryluky sijaitsee maan päärautatieverkon varrella; kaupungissa on uusi rautatieasema. Maantieyhteyksistä merkittävimpiin kuuluu Kiovan suunnalta saapuva kantatie H-07 (Brovary–Pryluky–Romny–Sumy–Venäjän raja). Satelliittikuvissa näkyy 5 kilometriä kaupungin länsipuolella sijaitseva (entinen sotilas)lentokenttä.

## Merkittäviä henkilöitä
* Joasaf Horlenko (1705–1754), piispa, syntynyt Prylukyssa 
* Pavlo Biletskyi-Nosenko (1774–1856), sanakirjantekijä, runoilija, syntynyt ja kuollut Prylukyssa 
* Vasili Zelentsov (1879–1930), Prylukyn piispa
* Lev Revutskyi (1889–1977), musiikinopettajana Prylukyssa
* Taisija Tšentšyk (1936–2013), korkeushyppääjä, syntynyt Prylukyssa
* Valentyna Tserbe-Nesina (s. 1969) ampumahiihtäjä, asuu Prylukyssa

## Lähteet

## Aiheesta muualla

* pryluky.osp-ua.info/ Kaupunkiin keskittynyt portaali  
* Neuvostoaikainen topografiakartta alueesta 
* Tšernihivin alueen eleläosat eli mm. Prylukyn ja ympäröivän piirin kattava karttalehti 2006 (jpg)
Macallan

**Macallan** on skotlantilainen viskitislaamo. Se sijaitsee Macallanin tilan vieressä Craigellachien kylässä Speyjoen varrella Skotlannin ylämaassa. Tislaamo on perustettu vuonna 1824, ja sen alkuperäinen nimi oli Elchies Distillery. Alkuperäinen nimi esiintyy yhä tislaamon pääkonttorin nimessä Easter Elchies House. Tämä 1700-luvulla rakennettu kartano on kuvattuna pullon etiketissä. Nykyään tislaamon omistavat The Erdington Group ja Suntory.

## Lähteet
Jermyn Street

**Jermyn Street** on kauppakatu Westminsterin kaupunginosassa Lontoossa, lähellä Piccadillya. Katu tunnetaan laadukkaita miestenvaatteita myyvistä liikkeistään, erityisesti kauluspaidoista. Kadun varrella on myös tunnettujen kenkävalmistajien liikkeitä kuten John Lobb, Crockett & Jones ja Church's. Näiden lisäksi Jermyn Streetiltä löytyy tunnettuja räätälinliikkeitä, partureita, sikarikauppoja ja myös Britannian vanhin juustoputiikki *[[Paxton & Whitfield]].* 

Kadun perusti ja nimesi St Albansin ensimmäinen jaarli Henry Jermyn noin vuonna 1664.

## Jermyn Streetin paitaliikkeitä
Lähde: 
**Turnbull & Asser*, perustettu 1885, siirtyi Jermyn Streetille vuonna 1904
**T. M. Lewin*, perustettu 1898
**New & Lingwood*, perustettu 1865
**Harvie & Hudson*, perustettu 1949
**Hilditch & Key*, perustettu 1899
**Thomas Pink*, perustettu 1984, nyt LVMH:n omistama liikeketju

## Katso myös
*Savile Row, Lontoon räätäliliikkeiden keskus

## Lähteet
*Keikari.com

## Aiheesta muualla

*Jermyn Street Association
Néstor Montesdeoca Becerra

**Néstor Montesdeoca Becerra** (s. 29. huhtikuuta 1957) on ecuadorilainen roomalaiskatolinen piispa. Hänestä tuli salesiaanien jäsen 24. toukokuuta 1982, ja hänet vihittiin papiksi 30. elokuuta 1986. Hän sai 15. huhtikuuta 2008 nimitykset Méndezin apostoliseksi vikaariksi sekä Cellae in Mauretanian titulaaripiispaksi. Piispaksi vihkiminen seurasi 21. kesäkuuta. Pääkonsekraattorina toimi Giacomo Guido Ottonello, jota avustivat Pietro Gabrielli ja Luis Antonio Sánchez Armijos.

## Lähteet
Myrtidiótissan luostari

**Myrtidiótissan luostari** (, myös Μονή Μυρτιδίων, *Moní Myrtidíon*) on ortodoksinen luostari Kytheran saarella Kreikassa. Luostari on saaren suurin, ja se sijaitsee muutaman kilometrin päässä Myrtídian Kalokairinéksen kylästä länteen, saaren länsiosassa. Luostarissa on 26 metriä korkea kalkkikivestä rakennettu kellotorni.

Vuonna 2011 luostarissa oli yksi vakituinen asukas.

## Ihmeitätekevä ikoni

Luostarissa on säilytetty vuosisatojen ajan Panagía Myrtidiótissan () eli ”myrtin Neitsyt Marian” ihmeitätekevää ikonia. Tämä ikoni on kuvastanut tuhansille kytheralaisille ortodoksista uskoa sen löytymisestä lähtien. Myös saarelta lähteneet siirtolaiset pitävät ikonia siteenä Kytheraan.

Legendan mukaan eräs paimen oli paimentamassa lampaitaan alueella, kunnes eräänä päivänä hän eläimiä juomapaikalle viedessään löysi Neitsyt Marian ikonin läheltä pientä myrttipuuta. Paimen vei ikonin mukanaan kotiinsa, mutta yön aikana ikoni palautui takaisin myrttipuun ääreen. Paimen näki unessaan enkelin, joka kertoi Neitsyt Marian haluavan paimenen rakentavan pienen kirkon myrttipuun viereen. Paimen rakensi kirkon ja sijoitti ”Myrtidiótissaksi” nimeämänsä ikonin sinne. Tämä kirkko ikoneineen sijaitsee uudemman vuonna 1857 valmistuneen Panagía Myrtidiótissan kirkon alapuolella luostarin alueella. Merirosvojen tehdessä hyökkäyksiä saarelle ikonia säilytettiin turvallisuussyistä eräässä kirkossa Chóran linnoituksessa.

Ikoni on asetettu löytymisensä jälkeen puisten kehysten sisään, ja vuonna 1837 taiteilija Nikólaos Spithákis koristeli sitä kullalla. Nykyisin vain ikonissa olevat kasvojen kohdat ovat alkuperäisasussaan, vaikkei niistäkään käy enää ilmi kasvonpiirteet. Kultaisen koristelun alaosassa on esitetty kolme Panagía Myrtidiótissan ansioksi luettavaa ihmettä, jotka ovat ikonin löytyminen, halvaantuneen parantuminen ja Chóran linnoituksen pelastuminen salamaniskulta vuonna 1829.

## Tapahtumat

Vuosittain 1.–15. elokuuta, väliseksi ajaksi sadat uskovaiset menevät johonkin saaren kolmesta luostarista eli Myrtidiótissaan, Agía Móniin tai Agía Elésaan paastoamaan ja elämään luostarien päiväohjelman mukaan. 15. elokuuta on Neitsyt Marian kuolonuneen nukkumisen muistopäivä. Vuosittain 24. syyskuuta luostarissa juhlitaan ikonin löytymistä. Vuosittain suuren paaston ensimmäisestä sunnuntaista lähtien ikoni kuljetetaan 15. päivän kuluessa luostarista Chóraan. Saattue kulkee useimpien Kytheran kylien läpi ja monet uskovaiset seuraavat ikonisaattuetta koko matkan alusta loppuun.

## Lähteet

## Aiheesta muualla
Rovaniemen Kanuunat

**Rovaniemen Kanuunat** on vuonna rovaniemeläinen, vuonna 1979 perustettu jalkapalloseura. Yhdistysrekisteriin Kanuunat virallistettiin vuonna 1983. Seuran perustamisen alkuperäisenä tarkoituksena oli tarjota aktiivisen pelaamisen jo lopettaneille pelaajille mahdollisuus pitää taitojaan yllä samanmielisessä seurassa ilman paineita menestymisestä. Parhaimmillaan Kanuuna pelasi Kakkosessa kaudet 1996-1998, kunnes seuran edustusjoukkueen toiminta lopetettiin toistaiseksi vuosituhannen vaihteessa.

Vuosien 2001-2004 aikana seura keskittyi pelkästään junioritoimintaan, kunnes toiminta jälleen loppui ja seuran juniorit siirtyivät pelaamaan joko Rovaniemen Palloseuran tai FC Lynxin juniorijoukkueisiin.

Vuodesta 2007 lähtien seura on panostanut futsaliin ja seuran edustusjoukkue pelasi kaudella 2010-2011 futsalin Ykköstä.

Tunnettuja seuran riveissä pelanneita pelaajia ovat mm. Keith Armstrong, Mika Lumijärvi, Ridvan Zeneli ja Juha Majava.

## Lähteet

## Aiheesta muualla
Seuran kotisivut
Eisensteinin lause

**Eisensteinin lause** on saksalaisen matemaatikko Gotthold Eisensteinin mukaan nimetty matemaattinen lause, joka koskee potenssisarjojen kertoimia, jotka ovat rationaalikertoimisia algebrallisia funktioita. Lauseella voidaan näyttää, että eksponenttifunktio on transkendenttinen.

Oletetaan, että

:\sum_{}^{} a_n t^n

on formaali potenssisarja, jossa kertoimilla *a**n* on nollasta poikkeava suppenemissäde kompleksitasossa, ja että se esittää analyyttistä funktiota, ja olkoon *d**n* luvun *a**n* nimittäjä, jossa murtoluku on loppuun supistetussa muodossa. Tällöin Eisensteinin lauseen mukaan on olemassa äärellinen joukko *S* alkulukuja *p* siten, että jokainen luvun *d**n* nimittäjä sisältyy *S*:ään.
Pietro Gabrielli

**Pietro Gabrielli** (17. maaliskuuta 1931 Pove del Grappa, Italia – 6. helmikuuta 2026 Ecuador) oli italialaissyntyinen, Ecuadorissa toiminut roomalaiskatolinen piispa. Hänet vihittiin salesiaanien papiksi 29. kesäkuuta 1962 ja nimitettiin Méndezin apostoliseksi vikaariksi sekä Taparuran titulaaripiispaksi 1. heinäkuuta 1993. Piispaksi vihkiminen seurasi 19. syyskuuta. Pääkonsekraattorina toimi Francesco Canalini, jota avustivat Teodoro Luis Arroyo Robelly ja Frumencio Escudero Arenas.

Gabrielli jäi eläkkeelle 15. huhtikuuta 2008.

## Lähteet
Eddie and the Cruisers

**Eddie and the Cruisers** on vuonna 1983 ensi-iltansa saanut yhdysvaltalainen draamaelokuva, jonka ohjasi Martin Davidson. Hän myös käsikirjoitti elokuvan yhdessä Arlene Davidsonin kanssa. Pääosassa esiintyvät Tom Berenger, Michael Paré, Joe Pantoliano ja Matthew Laurance.

## Juoni
Toimittaja Maggie Foley haastattelee Eddie and the Cruisers -rock-yhtyeen elossa olevia jäseniä. Yhtyeen muistot palaavat takaisin laulaja Eddie Wilsonista, kun sanoittaja Frank Ridgeway palaa takaisin yhtyeen jäsenten seuraksi. Eddien oletettiin kuolleen auto-onnettomuudessa, mutta epäilyt alkavat kasvaa, kun eräs henkilö etsii yhtyeen viimeisintä ja julkaisematonta levyä.

## Näyttelijät

## Vastaanotto
Elokuva sai ensi-iltansa syyskuussa 1983 ja tuotti avausviikolla 1.4 miljoonaa dollaria ja kaiken kaikkiaan 4.7 miljoonaa dollaria Pohjois-Amerikassa. Se otettiin huonon menestyksen vuoksi pois teattereista kolmen viikon jälkeen ja kaikki mainokset jo ensimmäisen viikon jälkeen.

Vuonna 1984 Eddie and the Cruisers esitettiin HBO televisiokanavalla ja suuren suosion myötä Embassy Pictures päätti julkaista elokuvan viikon verran teattereihin. Se ei kuitenkaan menestynyt lipputuloissa. Sittemmin elokuva nousi kulttimaineeseen VHS myynnin kautta.

## Lähteet

## Aiheesta muualla
*
Alfred Gonti Pius Datubara

**Alfred Gonti Pius Datubara** (12. helmikuuta 1934 – 17. lokakuuta 2025 Medan) oli indonesialainen roomalaiskatolinen arkkipiispa. Hänet vihki kapusiinien papiksi Antoine Henri van den Hurk 22. helmikuuta 1964. Hänet nimitettiin Medanin arkkihiippakunnan vihkipiispaksi ja Novin titulaaripiispaksi 5. huhtikuuta 1975. Piispaksi vihkiminen seurasi 29. kesäkuuta; pääkonsekraattorina toimi Justinus Darmojuwono, jota avustivat Antoine Henri van den Hurk ja Raimundo Cesare Bergamin.

24. toukokuuta 1976 Datubara sai nimityksen Medanin arkkipiispaksi, jona hän toimi, kunnes jäi eläkkeelle 12. helmikuuta 2009.

## Lähteet
Raúl Holguer López Mayorga

**Raúl Holguer López Mayorga** (s. 24. elokuuta 1926) on ecuadorilainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Guarandan hiippakunnan vihkipiispaksi sekä Casae in Numidian titulaaripiispaksi 30. maaliskuuta 1973. Piispaksi vihkiminen seurasi 29. huhtikuuta. Pääkonsekraattorina toimi Vicente Rodrigo Cisneros Durán, jota avustivat Luigi Accogli ja Pablo Muñoz Vega.

López Mayorga nimitettiin Guarandan koadjuuttoripiispaksi 3. elokuuta 1974, ja hänestä tuli sen piispa 24. toukokuuta 1980. Hän sai 18. kesäkuuta 1990 nimityksen Latacungan piispaksi, jona hän toimi, kunnes jäi eläkkeelle 19. helmikuuta 2003.

## Lähteet
Raymundo Joseph Peña

**Raymundo Joseph Peña** (19. helmikuuta 1934 Corpus Christi – 24. syyskuuta 2021 San Juan) oli yhdysvaltalainen roomalaiskatolinen piispa. Hänet vihki papiksi Corpus Christin hiippakuntaan Mariano Simon Garriga 25. toukokuuta 1957. Hänet nimitettiin San Antonion arkkihiippakunnan vihkipiispaksi ja Trisipan titulaaripiispaksi 16. lokakuuta 1976. Piispaksi vihkiminen seurasi 13. joulukuuta. Pääkonsekraattorina toimi Francis James Furey, jota avustivat Patrick Fernández Flores ja Thomas Joseph Drury.

Peña sai 29. huhtikuuta 1980 nimityksen El Pason ja 23. toukokuuta 1994 Brownsvillen piispaksi. Hän jäi eläkkeelle 9. joulukuuta 2009.

## Lähteet
Set Me Free (The Kinksin kappale)

**Set Me Free** on Ray Daviesin kirjoittama ja The Kinks -yhtyeen esittämä kappale ja single vuodelta 1965. Singlen ilmestymisen myötä yhtye siirtyi hetkeksi totuttua kevyempään ja melodisempaan ilmaisuun. Kappale ylsi yhtyeen kotimaassa Britanniassa sijalle yhdeksän, Yhdysvalloissa sijoitus oli 23. Kappale sisältyy *[[Kinda Kinks]]* -albumin Yhdysvaltain-painokselle.

## Laulun synty

Kappaleen on sanottu todistaneen, että yhtye pystyi tuottamaan myös melodisia pop-lauluja. Yhtyeen kitaristi Dave Davies on pitänyt musiikillisen linjan muutosta rockista poppiin luonnollisena, sillä hänellä ja veljellään Raylla oli jo teini-iässä tapana kuunnella niin Elvis Presleyta kuin Perry Comoakin. Kappale äänitettiin 13. ja 14. huhtikuuta 1965 Pye Studiosin ykkösstudiossa Lontoossa.

## Julkaisu ja vastaanotto

Shel Talmyn tuottama single ”Set Me Free” B-puolenaan ”I Need You” ilmestyi Britanniassa 21. toukokuuta 1965. Singlen julkaisi Pye Records tunnuksella 7N 15854. Se ylsi Record Retailer -listan sijalle yhdeksän ja säilyi listalla yksitoista viikkoa. Kappale saavutti top 10 -sijoitukset myös Discin, Melody Makerin ja New Musical Expressin listoilla. 

Yhdysvalloissa ”Set Me Freen” julkaisi singlenä Reprise Records 26. toukokuuta 1965  tunnuksella 0379. Kappale ylsi Billboard Hot 100 -listan sijalle 23 ja pääsi myös Cashboxin ja Record Worldin listoille. Britannian ja Yhdysvaltojen lisäksi kappale nousi listalle Kanadassa (2.) ja Alankomaissa (12.)

Kappale ilmestyi myös *Kinda Kinks* -studioalbumin Amerikan-painoksella 11. elokuuta 1965. Se oli albumin viides raita ja päätti sen A-puolen.

### Kappaleet

**A-puoli**
#
**B-puoli**
#

### Listasijoitukset

## Muut versiot

Kappaleesta ovat tehneet cover-version muun muassa Sonny and Cher (1966), Bedlam (jossa soitti rumpali Cozy Powell) (1973), Graham Bonnet (1981), sekä The Ordinary Boys (2005). Suomeksi kappaleen levytti Clifters-yhtye vuonna 1987 nimellä ”Et mua saa”. Tekstin oli kirjoittanut Jaana Rinne.

## Lähteet
Unkarin parlamentti

**Unkarin parlamentti** () on Unkarin yksikamarinen parlamentti, joka valitaan vaaleilla neljän vuoden välein. Parlamentissa on 199 edustajainpaikkaa. Paikkajako ratkaistaan suhteellisen vaalitavan ja enemmistövaalin yhteistuloksella.

Parlamentin puhemies on edustajainhuoneen ylin viranomainen. Hän johtaa parlamentin istuntoja ja edustaa parlamenttia sen kansainvälisissä suhteissa. Nykyisenä puhemiehenä toimii László Kövér, joka on valittiin virkaan ensimmäisen kerran elokuussa 2010.

Parlamentaarista työtä tehdään 14 pysyvässä valiokunnassa.

Viimeisimmät vaalit pidettiin huhtikuussa 2022. Fidesz voitti vaalit ja lisäsi hieman kannatustaan huolimatta siitä, että suurin osa oppositiopuolueista muodosti yhteisen vaaliliiton tätä vastaan.

## Kansanedustajat
Parlamentin työkieli on unkari, mutta edustajat voivat lähettää dokumentteja myös omalla äidinkielellään, mikäli niiden mukana lähetetään myös unkarinkielinen käännös. Istuntosalissa voidaan käyttää myös unkarilaista viittomakieltä.

Vuonna 2020 edustajien palkkoja nostettiin 1 103 400 forinttiin kuukaudessa. Palkka on sidottu Unkarin keskipalkkaan siten, että kansanedustajien palkat ovat kolme kertaa maan keskipalkkaa suurempia. Parlamenttiryhmien puheenjohtajille maksetaan kaksinkertainen palkka (2 206 800 forinttia) ja puhemiehelle 2 979 180 forinttia kuukaudessa.

## Lähteet

## Aiheesta muualla

* Parlamentin virallinen sivusto
René Henry Gracida

**René Henry Gracida** (s. 9. kesäkuuta 1923 New Orleans) on yhdysvaltalainen roomalaiskatolinen piispa. Hänet vihittiin papiksi 23. toukokuuta 1959 ja nimitettiin Miamin arkkihiippakunnan vihkipiispaksi sekä Masuccaban titulaaripiispaksi 6. joulukuuta 1971. Piispaksi vihkiminen seurasi 25. tammikuuta 1972. Pääkonsekraattorina toimi John Francis Dearden, jota avustivat Coleman Francis Carroll ja Paul Francis Tanner.

Gracida sai 1. lokakuuta 1975 nimityksen Pensacola-Tallahasseen piispaksi, joksi hänet asetettiin 6. marraskuuta.

19. toukokuuta 1983 Gracida nimitettiin Corpus Christin piispaksi, ja hänet asetettiin virkaansa 11. heinäkuuta 1983. Hän erosi tehtävistään hiippakunnan johdossa 1. huhtikuuta 1997.

## Lähteet
Pimmeyvven ruhtinas

__NOTOC__
**Pimmeyvven ruhtinas** (kirjakielellä "pimeyden ruhtinas") on kuopiolaisen yhtyeen Verjnuarmun albumi joka sisältää yhtyeen vuonna 2002 ilmestyneen esikoisdemon *Verjnuarmu* kokonaisuudessaan. Lisäksi levy sisältää vuonna 2012 äänitetyn uuden version yhtyeen ensimmäisen demon kappaleesta "Pimeyvven Ruhtinas" (nimetty uudelleen otsikolla "Pimmeyvven Ruhtinas Palluu"), live-tallenteet kappaleista "Mustan Virran Silta", "Kuuvven Sylen Syvvyyvessä" ja "Itkuvirsj'", *[[Muanpiällinen helevetti]]* -albumin sessioissa äänitetyn, julkaisematta jääneen kappaleen "Haavvan Takkoo", sekä kaksi vuonna 2012 äänitettyä cover-kappaletta, "Lentävä Kalakukko" ja "Kallavesj'".

## Kappaleet
#
#
#
#
#
#
#
#
#
#
#

## Kokoonpano
* Puijon Perkele – laulu
* Woema – basso, laulu (kappaleilla 7-9)
* Musta Savo – rummut, laulu
* Tervapiru – kitara

* Savon Surma – kitara, laulu (kappaleilla 2–6), basso, koskettimet (kappaleilla 2-5)
* Viitakemies – kitara (kappaleilla 6-9)
* Savon Viina – koskettimet (kappaleella 6)

## Arvostelut
* Desibeli.net: 
* Kaaoszine.fi: 6/10

## Lähteet

## Aiheesta muualla
* Yhtyeen kotisivu 
* 
*
Football League War Cup

**Football League War Cup** oli jalkapallokilpailu, jota pelattiin Englannissa vuosina 1939-1945 FA Cupin sijaan.

Toisen maailmansodan sytyttyä liigatoiminta keskeytyi, kun lukuisat jalkapalloilijat lähtivät sotaan ja matkustamiselle asetetut rajoitukset estivät koko maan laajuisen sarjan pelaamisen. Football League War Cup kehitettiin loppuvuodesta 1939 korvaamaan FA Cup, joka oli liigan ohella peruttu. Sotatoimet Englannissa eivät olleet vielä alkaneet, kun ensimmäiset ottelut pelattiin, mutta ensimmäinen loppuottelu jouduttiin pelaamaan Wembleyllä pommitusuhan alla. Myös vuoden 1941 finaali pelattiin Lontoossa vaikka pommitukset vielä jatkuivat.

Vuonna 1942 loppuottelu pelattiin kaksiosaisena ja 1943–1945 kilpailu jaettiin etelän ja pohjoisen alueisiin, joiden voittajat kohtasivat finaalissa.

## Voittajat
* 1940 – West Ham United
* 1941 – Preston North End
* 1942 – Wolverhampton Wanderers
* 1943 – Blackpool
* 1944 – Charlton Athletic, Aston Villa (jaettu)
* 1945 – Bolton Wanderers

## Lähteet
José Mario Ruiz Navas

**José Mario Ruiz Navas** (20. heinäkuuta 1930 – 10. joulukuuta 2020) oli ecuadorilainen roomalaiskatolinen arkkipiispa. Hänet vihittiin papiksi 17. huhtikuuta 1954 ja nimitettiin Latacungan hiippakunnan piispaksi 5. joulukuuta 1968. Piispaksi vihkiminen seurasi 12. tammikuuta 1969. Pääkonsekraattorina toimi Giovanni Ferrofino, jota avustivat Pablo Muñoz Vega ja Bernardino Carlos Guillermo Honorato Echeverría Ruiz.

Ruiz Navas sai 6. elokuuta 1989 Portoviejon piispaksi ja 25. helmikuuta 1994 arkkipiispaksi. Hän jäi eläkkeelle 6. elokuuta 2007.

## Lähteet